Publication: Magyar Közlöny
Issue: MK-2000-116 (Year: 2000, Number: 116)
Era: 1990-2004
Section: 1998. évi XXV. törvény 24. §-a (2) bekezdésének g) pontjában, valamint a gyógyszertárak létesítéséről és működésük egyes szabályairól szóló 1994. évi LIV. törvény 42. §-a
Paragraph Index: 684

(2) Az (1) bekezdés szerinti gyógyszerekről szóló közlemény — a közzétételt megelőző naptári negyedév első hónapjának utolsó munkanapjáig megküldött nyilatkozatok alapján — tartalmazza a gyógyszer törzskönyvi számát, megnevezését, kiszerelését, rendelhetőségét, a forgalomba hozatali engedély jogosultja által bejelentett termelői (import beszerzői) árát, valamint — a gyógyszerek kereskedelmi árréséről szóló külön jogszabályban meghatározottak szerint számított — tájékoztató jellegű fogyasztói árát. 2/B. § A forgalomba hozatali engedély jogosultja az e rendelet 6. számú melléklete szerinti „adatlapon” nyilatkozik az Egészségügyi Minisztériumnak a forgalomba hozatali engedély egyidejű megküldésével.”

Source: https://magyarkozlony.hu/hivatalos-lapok/b5e703ce82db6df5aa010539c6dc921a1a2470db/dokumentumok/55549960fc2678d026b15707bfc8210f74809e5a/letoltes